Nablus

Nablus (arabieraz: نابلس Nāblus; hebreeraz: שכם) Zisjordaniako hiria da. Bertan 120.000 biztanletik gora aurki daitezke. 1993ko Osloko Hitzarmenaz geroztik Palestinaren menpe dagoen hiria da.

 Geografia 
Nablus antzinako bi merkataritza bideen arteko bidegurutzean dago. Batak Xarongo lautada eta Jordan harana lotzen zituen, eta besteak Nablus eta Galilea iparraldean eta Bibliako Judea hegoaldean.

 Klima 

 Demografia 
1596an, 806 etxegune musulman, 20 etxegune samariar, 18 etxegune kristau eta 15 etxegune judu zegoen Nablusen. 1849an, otomandar agintariek 20.000 biztanle inguru erregistratu zituzten. 1867an, estatubatuar bisitarien arabera, 4.000 biztanle  zegoen hirian, gehienetan musulmanak, baina hainbat judu eta kristau eta 150 samariar inguru ere bai. 1922ko zentsuaren arabera, 15.947 biztanle zeuden guztira: 15.238 musulman, 16 judu, 544 kristau, 147 samariar eta beste batzuk. Biztanleria hazten jarraitu zuen eta 1931ko Palestinako zentsuan 17.181 izatera iritsi zen.


1997ko zentsuan, Nablusek 100.034 biztanle zituen, 23.397 iheslari barne (biztanleen % 24 inguru). Palestinako Estatistika Bulego Zentralaren arabera, 126.132 biztanle zituen 2007an. 

1997an, hiriko biztanleen % 28,4 10 urtetik beherakoa zen, % 20,8 10 eta 19 urte bitartekoa, % 17,7 20 eta 29 urte bitartekoa, % 18 30 eta 44 urte bitartekoa, % 11,1 45 eta 64 urte bitartekoa eta % 3,7 64 urtetik gorakoa. % 50,92 gizonezkoak ziren eta % 49,07 emakumezkoak.

 Erlijioa 
Gaur egungo biztanle gehienak musulmanak dira, baina kristau eta samariar komunitate txikiak ere badaude. Biztalle asko musulman bihurtu ziren samariarren ondorengoak direla uste da. Nablusen ohikoak diren hainbat abizen samaritar arbasoekin lotuta daude, Muslimani, Yaish eta Shakshir besteak beste. 1967an, 3.500 kristau inguru zeuden Nablusen, baina kopuru hau 650 ingurura jaitsi zen 2008an.

 Alkateak 

 Hiri eta herri senidetuak 

 Hiritar ezagunak 

 Erreferentziak 

 Ikus, gainera 
 Nablusko Gobernazioa

 Kanpo estekak 
 Webgune ofiziala

Kategoria:Nablus